*Non confundir con KK Cedevita ou KK Olimpija.*
O **Košarkarski klub Cedevita Olimpija**, usualmente coñecido como **KK Cedevita Olimpija** ou simplemente **Olimpija**, é un club de baloncesto profesional con sede en Liubliana, Eslovenia. O club compite na Liga de Eslovenia, na ABA Liga (Liga do Adriático), así como na EuroCup. O club foi fundado en 2019 tras a fusión do club esloveno máis exitoso, o KK Olimpija, e o destacado equipo croata KK Cedevita. O Cedevita Olimpija herdou 70 trofeos dos dous antecesores e as súas licenzas de competición.

Historia
--------

O KK Cedevita Olimpija é o resultado da fusión de dous clubs de países veciños, o esloveno Olimpija de Liubliana e o croata Cedevita de Zagreb. A historia do Olimpija remóntase a 1946. O club foi unha das primeiras potencias da Liga Iugoslava con Ivo Daneu liderando a seis títulos domésticos entre 1957 e 1970. Despois da independencia de Eslovenia en 1991, Olimpija gañou dez dos once campionatos entre 1992 e 2002. A nivel europeo tamén gañara a Recopa de Europa na temporada 1993–94, alén de ter disputado en tres ocasións a Final Four da Copa de Europa, a última en 1997 da man Arriel McDonald e Marko Milič. A nivel doméstico, despois da independencia eslovena, o Olimpija conseguiu un total de 17 Ligas e 20 Copas. 

Por outra banda, o Cedevita posuía nas súas vitrinas de cinco campionatos de Liga e sete torneos de Copa. O club fora fundado en Zagreb en 1991 como KK Botinec, chegando por vez primeira á máxima categoría en 2002. As súas ambicións do equipo aumentaron cando Atlantic Grupa asumiu a dirección do club en 2005, mudando o seu nome a Cedevita. O Cedevita chegou a debutar na Euroliga na temporada 2012-13.

O 4 de xuño de 2019, anunciouse a intención de ambos clubs de fuisonarse e formar o Cedevita Olimpija, un novo club de baloncesto profesional con sede en Liubliana. O 13 de xuño, os consellos de administración de Cedevita e Olimpija confirmaron o nomeamento de Davor Užbinec como director xeral e Sani Bečirovič como director deportivo, sendo o novo club estabelecido oficialmente o 8 de xullo. O KK Cedevita continuou competindo co nome de Cedevita Junior, regresando á máxima división do baloncesto croata na temporada 2020−21.

Xogadores
---------

### Dorsais retirados

Ambos dorsais retirados corresponden a xogadores do KK Olimpija.

| Dorsais retirados polo Cedevita Olimpija |
| --- |
| N° | Xogador | Posición | Etapa |
| **12** | Eslovenia Marko Milič | Ala-pivote | 1994–1997, 1999–2000, 2006–2009 |
| **13** | Eslovenia Ivo Daneu | Base | 1956–1970 |

Adestradores
------------

* Croacia Slaven Rimac (2019–2020)
* Eslovenia Jurica Golemac (2020–presente)

Palmarés
--------

**Liga**

* **Campións (2)**: 2021, 2022

**Copa**

* **Campións (1)**: 2022

**Supercopa**

* **Campións (2)**: 2020, 2021

### Palmarés herdado

Despois da fusión, o novo club obtivo o dereito aos trofeos dos dous clubs predecesores.

| Honours | No. | Years |
| --- | --- | --- |
| Liga nacional – 28 |
| **Liga de Iugoslavia** (1946–1991)OL | **Campións** | **6** | 1957, 1959, 1961, 1962, 1966, 1970 |
| **Liga de Eslovenia** (1991–2019)OL | **Campións** | **17** | 1992, 1993, 1994, 1995, 1996, 1997, 1998, 1999, 2001, 2002, 2004, 2005, 2006, 2008, 2009, 2017, 2018 |
| **Liga de Croacia** (1991–2019)CZ | **Campións** | **5** | 2014, 2015, 2016, 2017, 2018 |
| Copa nacional – 27 |
| **Copa de Eslovenia** (1991–2019)OL | **Campións** | **20** | 1992, 1993, 1994, 1995, 1997, 1998, 1999, 2000, 2001, 2002, 2003, 2005, 2006, 2008, 2009, 2010, 2011, 2012, 2013, 2017 |
| **Copa de Croacia** (1991–2019)CZ | **Campións** | **7** | 2012, 2014, 2015, 2016, 2017, 2018, 2019 |
| Supercopa nacional – 10 |
| **Supercopa de Eslovenia** (2003–2019)OL | **Campións** | **8** | 2003, 2004, 2005, 2007, 2008, 2009, 2013, 2017 |
| **Supercopa de Croacia** (2011–2015)CZ | **Campións** | **2** | 2011, 2015 |
| Competicións rexionais – 4 |
| **Liga do Adriático** (2001–2019)OL | **Campións** | **1** | 2002 |
| **Liga Centro Europea** (1992–1994)OL | **Campións** | **2** | 1993, 1994 |
| **Supercopa do Adriático** (2017–2018)CZ | **Campións** | **1** | 2017 |
| Competicións europeas – 1 |
| **Copa Saporta** (1966–2002)OL | **Campións** | **1** | 1994 |

Notas
* OL Gañado por KK Olimpija Ljubljana (1946–2019)
* CZ Gañado por KK Cedevita Zagreb (1991–2019)

Notas
-----

1. ↑  R. K.; Tilen Jamnik (4 de xuño de 2019). "Cedevita Olimpija – slovenski klub Eurocup oz. Evroligo in vrh Lige ABA" (en esloveno). Liubliana: RTV Slovenija.
2. ↑  "Kratka zgodovina kluba" [Pequena historia do club]. *cedevita.olimpija.com* (en esloveno). Consultado o 8 de agosto de 2019. ...v vitrinah pa je moč najti trofeje, ki sta jih osvojila tako KK Olimpija Ljubljana, kot tudi KK Cedevita Zagreb.

Véxase tamén
------------

### Ligazóns externas

* Páxina web oficial